|  |  |
| --- | --- |
| Helse og mestring  Miljørettet helsevern | Et bilde som inneholder fugl, logo, Grafikk, design  Automatisk generert beskrivelse |

**Egenmelding helse og miljø i skoler og skolefritidsordninger – tilsynsskjema og årsrapport.**

|  |  |  |  |  |  |
| --- | --- | --- | --- | --- | --- |
| **Skolens navn:** |  | **Skolens adresse:** |  | | |
|  | | | | | |
| **Egenmeldingsskjema er fylt ut av:** |  | **Dato for utfylling av egenmeldingsskjema:** |  | **Utfylling i forbindelse med:** | **Årsrapport**    **Tilsyn** |
|  | | | | | |
| **Ved tilsyn:**  **Dato for tilsynsbesøk** |  | **Til stede under tilsynsbesøket:** |  | | |

**Formål**

Formålet med forskrift om helse og miljø i barnehager, skoler og skolefritidsordninger er å bidra til at miljøet i aktuelle virksomheter fremmer barns og elevers helse, trivsel, lek og læring, samt at sykdom, skade og alvorlige hendelser forebygges. Helsedirektoratets veileder til forskriften gir utfyllende informasjon om hvordan man skal forstå forskriften og kommer med konkrete råd og føringer, samt oppgir nyttige lenker.

Spørsmålene i skjemaet er basert på paragrafene i [forskrift om helse og miljø i barnehager, skoler og skolefritidsordninger](https://lovdata.no/dokument/SF/forskrift/2023-03-28-449) og Helsedirektoratets [veileder](https://www.helsedirektoratet.no/veiledere/helse-og-miljo-i-barnehager-skoler-skolefritidsordninger) til forskriften. Spørsmålene er utformet ifra en faglig vurdering basert på erfaring og på hva som står skrevet i annet tilstøtende lovverk med forskrifter, retningslinjer og veiledere.

**Utfylling og innsending av skjema**

Skjemaet anvendes både ved årlig rapporteringer og ved tilsyn. Skolen/sfo skal fylle ut de tre kolonnene til venstre i skjemaet, med kryss i «ja» eller «nei» og eventuelt kommentarer. Årsrapporteringen er ment som et verktøy for å sikre at skolen/sfo gjennomgår temaene i forskrift og veileder regelmessig, som en del av internkontrollen. Dette sikrer bevissthet om et helsefremmende miljø for elevene og kan avdekke behov for oppdateringer og utbedringer fortløpende.

Hvert andre år, **oddetallsår**, sendes også dokumentet til kommuneoverlegen hvert som et word-dokument via e-post til [kommuneoverlegen@tvedestrand.kommune.no](mailto:kommuneoverlegen@tvedestrand.kommune.no) med kopi til kommunalsjef læring og oppvekst. Dersom skolen/sfo ønsker, kan skjemaet sendes som pdf-dokument i tillegg. Under gjennomgang av årsrapporter og ved tilsyn blir skjemaet gjennomgått, og kommuneoverlegen fyller ut kolonnen til høyre. Dersom spørsmålet inneholder konkrete løsninger som skolen/sfo ikke har, kan forholdet likevel være ivaretatt dersom barnehagen kan fremvise gode rutiner. Benytt derfor kommentarfeltet og beskriv forholdene.

A - avvik, eller observasjon til avvik

M - merknader

**Om ansvar for virksomhetens plikter etter forskriften**

Det er etter § 3 i forskrift om helse og miljø i barnehager, skoler og skolefritidsordninger virksomhetens eier som har ansvar for at kravene i forskriften blir oppfylt, herunder å stille til rådighet de ressursene som er nødvendige for at kravene skal kunne oppfylles. Virksomhetens eier kan delegere oppgaver for å sikre at forskriftens krav oppfylles. Dette fritar imidlertid ikke den ansvarlige etter forskriften for sitt ansvar. Hvordan oppgaver er fordelt og følges opp skal beskrives i virksomhetens internkontroll.

**Om internkontroll**

I skoler og skolefritidsordninger er det krav til internkontrollsystem. Det betyr at virksomhetene skal dokumentere at regelverk etterleves på en systematisk måte. En virksomhet skal vite hva den skal gjøre, gjøre det og etterpå kunne dokumentere at den har gjort det. Les mer om krav til internkontrollsystem i veileder til forskrift om helse og miljø i barnehager, skoler og skolefritidsordninger § 18. Det systematiske arbeidet med barnas miljø skal være et kontinuerlig arbeid som revideres løpende, og ikke kun være en «perm i hylla». Internkontrollsystemet skal tilpasses virksomhetens størrelse.

De systematiske tiltakene skal være beskrevet i skriftlige rutiner, som skal kunne framvises på forespørsel, og de skal være tilgjengelig og kjent for alle relevante ansatte. Vi stiller ikke krav til at skoler/sfo skal ha et eget internkontrollsystem kun etter forskrift om helse og miljø i barnehager, skoler og skolefritidsordninger. Det kan gjerne inngå i et større system sammen med annet lovverk, som f.eks. arbeidsmiljøloven. Med et slikt felles internkontrollsystem er det da viktig at skolen i sitt system synliggjør hvordan virksomheten arbeider for å ivareta bestemmelsene også i forskrift om helse og miljø i barnehager, skoler og skolefritidsordninger. Internkontrollsystemet skal kunne gjøres tilgjengelig for tilsynsmyndigheten og for f.eks. elevrådet og foreldre.

Tips til arbeidet med internkontrollsystem:

* Kartlegg de bestemmelser som gjelder og ta standpunkt til hva de innebærer for virksomheten.
* Identifiser de aktiviteter i virksomheten som forskriftens bestemmelser har betydning for.
* Foreta en risikovurdering av barnehagens drift. Dette kan gjøres ved å stille spørsmålene:  
  - hva kan gå galt?   
  - hva kan vi gjøre for å forhindre det?   
  - hvordan kan vi redusere konsekvensene om det likevel skulle skje?
* Skaff oversikt over hvilke rutiner som allerede er etablert for å ivareta elevenes fysiske miljø. Avgjør hvilke nye rutiner som må etableres og skriftliggjøres for at bestemmelsene i forskrift om helse og miljø i barnehager, skoler og skolefritidsordninger skal ivaretas.
* Lag en oversikt over hva som skal dokumenteres fra den daglige driften (avvik, skader, HMS-runder etc.).
* Skolen/sfo må ha et system for regelmessig gjennomgang og oppdatering av planer og rutiner i internkontrollsystemet.

**Skjemaet er sist revidert:** 19.05.2025.

§ 3. Ansvar for virksomhetens plikter etter forskriften. § 18. Internkontroll

Etter § 3 i forskriften er det virksomhetens eier som har ansvar for at kravene i forskriften blir oppfylt, herunder å stille til rådighet de ressursene som er nødvendige for at kravene skal kunne oppfylles.

Virksomheten skal etter § 18 i forskriften ha internkontroll for å sikre at kravene i forskriften etterleves.

Internkontrollen skal være systematisk og tilpasset virksomhetens størrelse, egenart, aktiviteter og risikoforhold.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 3 § 18** | **Ansvar Internkontroll** | **Ja** | **Nei** | **Kommentarer** | **OK** | **A** | **M** |
|  | Har skolen utarbeidet et skriftlig internkontrollsystem iht. forskrift om helse og miljø i barnehager, skoler og skolefritidsordninger? |  |  |  |  |  |  |
|  | Har skolen en skriftlig, intern oversikt som viser fordeling av roller og ansvar i skolen?  Dette kan for eksempel være en oversikt over fordeling av oppgaver mellom eier av virksomheten og virksomhetens ledelse, samt oppgaver som er tildelt byggdrifter. |  |  |  |  |  |  |
|  | Har skolen rutiner for registrering av avvik og oppfølging av disse?  (Melderutiner for forhold som må fikses, brudd på vedtatte rutiner og lignende). |  |  |  |  |  |  |
|  | Har skolen HMS-årshjul med tidfesting av HMS-runder og med minimum årlig gjennomgang av rutiner? |  |  |  |  |  |  |
|  | Har skolen opplæring av ansatte i vedtatte rutiner? |  |  |  |  |  |  |
| 6. | Har skolen et system som sikrer at virksomheten en gang i året går gjennom selve internkontrollsystemet og hvordan det er bygget opp, for å se om det har fungert i praksis eller om noe bør endres? |  |  |  |  |  |  |
| 7. | Annet: |  |  |  |  |  |  |

§ 4. Helsemessig tilfredsstillende virksomhet

Virksomheten skal drives på en helsemessig tilfredsstillende måte. Virksomhetens fysiske miljø skal være forsvarlig ut fra en vurdering av faktorer i miljøet som kan påvirke barns og elevers helse, trivsel, lek og læring. Dersom forhold knyttet til enkeltfaktorer i miljøet avviker fra faglige normer må virksomheten kunne dokumentere at det fysiske miljøet likevel er tilfredsstillende.

Virksomhetens lokaler og uteområder skal være utformet slik at de fremmer helse, trivsel, lek og læring for alle barn og elever. Behovene til barn og elever med funksjonsnedsettelse skal ivaretas. Lokaler og uteområder skal kunne dekke behov for aktivitet og hvile, og forebygge sykdom, skader, ulykker, overgrep og andre alvorlige hendelser.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 4** | **Helsemessig tilfredsstillende virksomhet** | **Ja** | **Nei** | **Kommentarer** | **OK** | **A** | **M** |
| 8. | Er normen for størrelse på innearealene oppfylt? (Se veileder, § 4). |  |  |  |  |  |  |
| 9. | Oppleves størrelsen på utearealet som tilstrekkelig i henhold til antall elever skolen har? Oppgi størrelse på faktisk uteareal og antall elever ved skolen i kommentarfeltet. |  |  |  |  |  |  |
| 10. | Har skolen et system for å løpende følge med på og rette opp i forhold som ikke er helsemessig tilfredsstillende? For eksempel vernerunde med fokus på elevenes fysiske miljø inne og ute, melde avvik med mer. |  |  |  |  |  |  |
| 11. | Gir uteområdet gode og varierte muligheter for fysisk aktivitet for aktuelle aldersgrupper hele året? |  |  |  |  |  |  |
| 12. | Er uteområdet utformet slik at det ligger til rette for sosialt samvær og rekreasjon? |  |  |  |  |  |  |
| 13. | Er skolens lokale og uteområde tilstrekkelig universelt utformet? Beskriv hvordan i kommentarfeltet.  Hvis skolen ikke er tilrettelagt for bevegelseshemmede, foreligger det konkrete planer for tilrettelegging dersom en elev med nedsatt funksjonsevne skulle begynne eller dersom behov for tilpasning oppstår? |  |  |  |  |  |  |
| 14. | Har de yngste elevene tilgang til naturområder eller naturelementer i skolegården, eller i nærområdet som skolen benytter? |  |  |  |  |  |  |
| 15. | Er uteområdet utformet slik at det ligger til rette for både sol- og skyggesteder? |  |  |  |  |  |  |
| 16. | Er uteområdet utformet på en slik måte at det forebygger overgrep og andre alvorlige hendelser? Beskriv hvordan. |  |  |  |  |  |  |
| 17. | Er eventuell rassikring av skolens uteområde vurdert av fagpersoner til å være tilstrekkelig? |  |  |  |  |  |  |
| 18. | Har skolen halvtak som elevene kan trekke seg inn under ved dårlig vær? |  |  |  |  |  |  |
| 19. | Er det trafikksikker løsning ved av- og påstigning for elever som kommer til skolen med bil? |  |  |  |  |  |  |
| 20. | Er det trafikksikre tilførselsveier for elevene? |  |  |  |  |  |  |
| 21. | Foregår vareleveranser og tømming av avfallsbeholderne (ute) på en trafikksikker måte? |  |  |  |  |  |  |
| 22. | Er det egnede plasser (ikke klasserom) for oppbevaring og tørking av tøy? |  |  |  |  |  |  |
| 23. | Er det barnesikring på alle luftevinduer innenfor elevers rekkevidde, med fallhøyde utenfor? |  |  |  |  |  |  |
| 24. | Kan dører til rom som elever ikke skal oppholde seg i uten tilsyn låses (f.eks. tekniske rom, sløydsal, naturfagsrom)? |  |  |  |  |  |  |
| 25. | Oppbevares kjemikalier, spisse/skarpe gjenstander og lignende på en forsvarlig måte? |  |  |  |  |  |  |
| 26. | Annet: |  |  |  |  |  |  |

§ 5. Beliggenhet

Ved valg av beliggenhet for ny virksomhet som omfattes av forskriften, skal det tas hensyn til risikoforhold som blant annet trafikk, luftforurensning, støy, klima og områdets utforming slik at virksomhetens miljø til enhver tid er helsemessig forsvarlig.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 5** | **Beliggenhet** | **Ja** | **Nei** | **Kommentarer** | **OK** | **A** | **M** |
| 27. | Er uteområdet utsatt for plagsom/skadelig forurensing som f.eks. støy, støv, forbrenningsgasser, lukt og lignende?  Hvis ja, kommenter. |  |  |  |  |  |  |
| 28. | Er skolebygg og uteareal i tilstrekkelig avstand til høyspentlinjer/trafo?  (Utredningskrav 0,4 µT) |  |  |  |  |  |  |
| 29. | Annet: |  |  |  |  |  |  |

§ 6. Inneklima

Inneklimaet, herunder temperatur, fuktighet, trekk, luftkvalitet, lukt, stråling og beskyttelse mot giftige eller helsefarlige stoffer, skal være helsemessig tilfredsstillende.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 6** | **Inneklima** | **Ja** | **Nei** | **Kommentarer** | **OK** | **A** | **M** |
| 30. | Har skolen et fungerende ventilasjonsanlegg?  Dersom det ikke er ventilasjonsanlegg, har skolen etablert gode rutiner for å sikre et godt inneklima (slik som lufterutiner, kontroll av temperatur og lignende)? |  |  |  |  |  |  |
| 31. | Oppleves inneluften som frisk og behagelig? Dersom nei, beskriv hva dere tror kan være årsaken til det.  (CO2-konsentrasjonen kan måles for å finne ut om ventilasjonen er tilstrekkelig. CO2 bør ikke overskride 1000 ppm i oppholdsrom). |  |  |  |  |  |  |
| 32. | Finnes det temperaturmåler i undervisningsrom/oppholdsrom  som skolen selv kan lese av? |  |  |  |  |  |  |
| 33. | Klarer varmeanlegget å holde jevn og tilfredsstillende temperaturer også i kalde perioder? |  |  |  |  |  |  |
| 34. | Kan vinduer i undervisnings- og oppholdsrom åpnes for lufting? |  |  |  |  |  |  |
| 35. | Er det tilstrekkelig utvendig solavskjerming som hindrer uønsket varmeinnstråling? |  |  |  |  |  |  |
| 36. | Er undervisningsrom utformet og møblert slik at ingen elever blir sittende i trekk? |  |  |  |  |  |  |
| 37. | Har fagrom der det kan forekomme helseskadelig røyk, støv eller gasser spesialventilasjon og vernetiltak? |  |  |  |  |  |  |
| 38. | Har skolen dokumentasjon på at det er tilfredsstillende radonnivåer ved skolen, og finnes denne dokumentasjonen i skolens internkontrollsystem?  (Tiltaksgrensen for radon er 100 Bq/m3 og grenseverdien er 200 Bq/m3). |  |  |  |  |  |  |
| 39. | Er bygget uten pågående lekkasjer og fuktproblemer? |  |  |  |  |  |  |
| 40. | Er bygget uten synlig sopp, mugg og råte? |  |  |  |  |  |  |
| 41. | Annet: |  |  |  |  |  |  |

§ 7. Lysforhold

Virksomhetens lokaler skal ha helsemessig tilfredsstillende dagslys og utsyn, med mindre det for deler av lokalene av åpenbare grunner ikke er ønskelig eller nødvendig.

Virksomhetens lokaler og uteområder skal ha en tilfredsstillende belysning som er tilpasset planlagt bruk.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 7** | **Lysforhold** | **Ja** | **Nei** | **Kommentarer** | **OK** | **A** | **M** |
| 42. | Oppleves den kunstige belysningen som tilfredsstillende i alle innendørs elevarealer? (Norm for belysningsstyrke er gitt i NS-EN 12464-1) |  |  |  |  |  |  |
| 43. | Har skolen rutiner for å sjekke at den kunstige belysningen i undervisningslokalene er i henhold til faglig norm? |  |  |  |  |  |  |
| 44. | Har alle oppholdsrom som brukes av elevene dagslys og utsyn?  Hvis nei, har skolen rutiner for at grupperom uten dagslys og utsyn ikke benyttes av de samme elevene over en lengre periode? Disse rutinene må beskrives i virksomhetens internkontroll for å sikre at kravet til lysforhold oppfylles. |  |  |  |  |  |  |
| 45. | Er det tilstrekkelige belysning i skolens uteområde på vinterstid? |  |  |  |  |  |  |
| 46. | Annet: |  |  |  |  |  |  |

§ 8. Lydforhold

Virksomhetens lokaler og uteområder skal være helsemessig tilfredsstillende utformet og innredet slik at barn og elever er beskyttet mot støy og slik at deres oppmerksomhet ikke svekkes eller samtale vanskeliggjøres.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 8** | **Lydforhold** | **Ja** | **Nei** | **Kommentarer** | **OK** | **A** | **M** |
| 47. | Tilfredsstiller lydnivået fra tekniske installasjoner i undervisningslokalene (inkludert grupperom) krav gitt i NS 8175? |  |  |  |  |  |  |
| 48. | Oppleves etterklangstiden/ekko som tilfredsstillende? (Krav gitt i NS 8175). |  |  |  |  |  |  |
| 49. | Er det lydkilder utendørs i elevenes uteareal som oppleves som sjenerende? |  |  |  |  |  |  |
| 50. | Annet: |  |  |  |  |  |  |

§ 9. Måltider og spisetid

Virksomheten skal sørge for gode rammer for måltider som ivaretar måltidets sosiale funksjoner.

Virksomheten skal sørge for at barn og elever får tilstrekkelig tid og ro til å spise. Spisetiden bør være minimum 20 minutter i skole og skolefritidsordninger.

Utdrag fra veileder:   
Virksomheten skal ha tilfredsstillende muligheter for lagring, tilberedning og servering av mat i samsvar med råd og regelverk fra Mattilsynet. Virksomheten må ha rutiner som ivaretar hensynet til matallergi og merking av allergener.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 9** | **Måltider og spisetid** | **Ja** | **Nei** | **Kommentarer** | **OK** | **A** | **M** |
| 51. | Har elevene tilsyn av en voksen i matpausen? |  |  |  |  |  |  |
| 52. | Er det satt av minimum 20 minutter spisetid slik at elevene får tilstrekkelig tid og ro til å spise? |  |  |  |  |  |  |
| 53. | Har elevene enkel tilgang på håndvask i forbindelse med måltidene? |  |  |  |  |  |  |
| 54. | Dersom skolen har kantine, er den registrert hos Mattilsynet? |  |  |  |  |  |  |
| 55. | Dersom det serveres mat (eks. SFO), er rutiner for lagring, tilberedning og servering av mat i samsvar med råd og regelverk fra Mattilsynet? |  |  |  |  |  |  |
| 56. | Kjenner dere til «Mat og måltider i skolen. Nasjonal faglig retningslinje for mat og måltider i skolen»? |  |  |  |  |  |  |
| 57. | Er maten som skolen eventuelt serverer (for eksempel på SFO), variert og i tråd med Helsedirektoratets kostråd? |  |  |  |  |  |  |
| 58. | Tar skolen hensyn til elever som har allergier eller matintoleranse? |  |  |  |  |  |  |
| 59. | Annet: |  |  |  |  |  |  |

§ 10. Drikkevann

Virksomheten skal være tilkoblet et vannforsyningssystem som leverer drikkevann i samsvar med drikkevannsforskriftens krav.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 10** | **Drikkevann** | **Ja** | **Nei** | **Kommentarer** | **OK** | **A** | **M** |
| 60. | Har skolen en godkjent drikkevannskilde? (Oppgi hvilken) |  |  |  |  |  |  |

§ 11. Sanitære anlegg

Virksomhetens sanitære anlegg skal ha tilfredsstillende standard, utforming, og kapasitet.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 11** | **Sanitære anlegg** | **Ja** | **Nei** | **Kommentarer** | **OK** | **A** | **M** |
| 61. | Opplever skolen å ha tilstrekkelig antall toaletter og håndvasker i henhold til antall elever?  Oppgi hvor mange toaletter skolen har i henhold til antall elever i kommentarfeltet. |  |  |  |  |  |  |
| 62. | Har skolen kun separate toalettavlukker? («Spanskvegger» er ikke akseptabel toalettløsning pga. elevers rett på privatliv) |  |  |  |  |  |  |
| 63. | Har elevene tilgang til toalett i friminutter? |  |  |  |  |  |  |
| 64. | Har skolen toalett tilrettelagt for funksjonshemmede? |  |  |  |  |  |  |
| 65. | Har skolen informasjon om at enkelte elever kvier seg for å bruke toalettene? Eventuelt hvorfor kvier elevene seg? |  |  |  |  |  |  |
| 66. | Er det håndvaskmulighet i tilknytning til toalettene med såpedispenser og hygienisk tilfredsstillende tørkemuligheter (papirhåndklær eller lufttørk)? |  |  |  |  |  |  |
| 67. | Holder toalettanleggene hygienisk god standard og er uten luktproblemer? |  |  |  |  |  |  |
| 68. | Er ventilasjonen på toalettene tilfredsstillende med tanke på lukt? |  |  |  |  |  |  |
| 69. | Er det tilstrekkelig ventilasjon i dusjer og garderober med tanke på fukt? |  |  |  |  |  |  |
| 70. | Er dusjer, garderober og toaletter fri for synlige fuktskader? |  |  |  |  |  |  |
| 71. | Har toaletter, garderober og dusjanlegg en utforming og lett vaskbare vegger og gulv som sikrer et hygienisk tilfredsstillende renhold? |  |  |  |  |  |  |
| 72. | Er toaletter, håndvasker og urinaler hele og lette å holde hygienisk rene? |  |  |  |  |  |  |
| 73. | Er garderober og dusjer utformet slik at de er skjermet mot innsyn fra gangareal eller gymsal? |  |  |  |  |  |  |
| 74. | Har skolen fysiske og holdningsskapende tiltak mot mobbing og fotografering i dusjene? |  |  |  |  |  |  |
| 75. | Annet: |  |  |  |  |  |  |

§ 12. Rengjøring og avfallshåndtering

Virksomhetens utforming og innredning skal være tilrettelagt for tilfredsstillende renhold og avfallshåndtering.

Virksomhetens lokaler, uteområder og tekniske anlegg skal ha forsvarlig renhold.

Områder som ikke er tilgjengelige for daglig renhold skal rengjøres jevnlig og ved behov.

Virksomhetens avfall skal håndteres og oppbevares slik at smittespredning og sjenerende lukt unngås.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 12** | **Rengjøring og avfallshåndtering** | **Ja** | **Nei** | **Kommentarer** | **OK** | **A** | **M** |
| 76. | Har skolen en renholdsplan som gir tilfredsstillende renhold? (se forslag til hva en renholdsplan bør inneholde under § 12 i veilederen) |  |  |  |  |  |  |
| 77. | Oppleves rengjøringen som hygienisk tilfredsstillende? |  |  |  |  |  |  |
| 78. | Dersom det er høytliggende horisontale flater som samler støv, er det rutiner for støvtørking også på disse flatene? Eventuelt hvor ofte? |  |  |  |  |  |  |
| 79. | Er inngangspartiene tilrettelagt for å hindre at støv og smuss dras med inn i lokalene? (Sandfangerrist og lignende) |  |  |  |  |  |  |
| 80. | Er gulv og vegger hele/uten skader i alle deler av skolen og har en overflate som gjør at hygienisk tilfredsstillende renhold kan gjennomføres? |  |  |  |  |  |  |
| 81. | Er det et hensiktsmessig system for avfallshåndtering og sortering utendørs som ikke gir lukt som er til sjenanse, eller som tiltrekker seg skadedyr? |  |  |  |  |  |  |
| 82. | Annet: |  |  |  |  |  |  |

§ 13. Smittevern

Virksomheten skal planlegges, tilrettelegges og drives slik at risikoen for spredning av smittsomme sykdommer er så liten som praktisk mulig.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 13** | **Smittevern** | **Ja** | **Nei** | **Kommentarer** | **OK** | **A** | **M** |
| 83. | Har skolen gode rutiner for håndvask og tilrettelegging av dette? |  |  |  |  |  |  |
| 84. | Har skolen rutiner for håndtering av neseblødninger, blodige sår og blodsøl? |  |  |  |  |  |  |
| 85. | Har skolen rutiner for å varsle foresatte når det er mye smittsom sykdom (lus, omgangssyke, influensa og lignende) i skolen? |  |  |  |  |  |  |
| 86. | Har skolen rutiner for å varsle og søke råd hos kommuneoverlegen ved uvanlig høy forekomst smittsomme sykdommer eller ved uvanlige sykdommer? |  |  |  |  |  |  |
| 87. | Er skolen orientert om hvilke rutiner som foreligger for VVS-anlegget med tanke på å forebygge oppblomstring av Legionella? |  |  |  |  |  |  |
| 88. | Vil det bli benyttet giftfrie metoder for å bekjempe skadedyr om disse skulle oppstå? |  |  |  |  |  |  |
| 89. | Annet: |  |  |  |  |  |  |

§ 14. Beredskap, førstehjelp og sikkerhetsutstyr

Virksomheten skal ha planer og rutiner for å forebygge og håndtere skader, ulykker, overgrep og andre alvorlige hendelser. Rutinene skal være kjent for virksomhetens ansatte, barn og elever.

Virksomhetens ansatte skal ha tilstrekkelig opplæring i og kunnskap om hvordan førstehjelp ytes.

Virksomheten skal ha førstehjelpsutstyr og annet sikkerhetsutstyr for håndtering av ulykkes- og faresituasjoner. Utstyret skal være forsvarlig plassert.

Virksomhetens ansatte, barn og elever skal være kjent med hvor førstehjelps- og sikkerhetsutstyret er plassert og skal ha tilpasset opplæring i bruk av utstyret.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 14** | **Beredskap, førstehjelp og sikkerhetsutstyr** | **Ja** | **Nei** | **Kommentarer** | **OK** | **A** | **M** |
| 90. | Har skolen foretatt en risikovurdering av skolens områder og aktiviteter ute og inne, inkludert turmål og veiene dit? |  |  |  |  |  |  |
| 91. | Har skolen kartlagt risikoforhold i skolens nærområde (for eksempel vann, trafikk, fjellskrenter)? |  |  |  |  |  |  |
| 92. | Har skolen rutiner for sikkerhet på tur med elever og andre aktiviteter utenfor skolens område? |  |  |  |  |  |  |
| 93. | Har skolen en rutine for sikkerhetssjekk av utendørs lekeplassutstyr?  Hvis ja, hvor ofte gjennomføres dette?  Slike kontroller skal dokumenteres som en del av internkontrollsystemet. |  |  |  |  |  |  |
| 94. | Tilfredsstiller utendørs lekeapparater kravene i forskrift om sikkerhet ved lekeplassutstyr? |  |  |  |  |  |  |
| 95. | Har skolen en beredskapsplan med rutiner for krisehåndtering så som ved dødsfall, forsvinning, brann, ulykke, voldsangrep osv. herunder varslingsrutiner med varslingsliste? |  |  |  |  |  |  |
| 96. | Har de ansatte med seg varslingsliste og relevante rutiner når de er ute på tur, dersom en hendelse plutselig skulle oppstå? |  |  |  |  |  |  |
| 97. | Registrerer skolen alle uhell/ulykker blant elever av en viss alvorlighetsgrad? |  |  |  |  |  |  |
| 98. | Har skolen rutiner for å varsle foresatte ved uhell som har medført skader? |  |  |  |  |  |  |
| 99. | Har skolen en rutine for å sikre at det foretas en gjennomgang etter en uønsket ulykke eller hendelse av en viss størrelse har skjedd, for å unngå at hendelsen skjer igjen? |  |  |  |  |  |  |
| 100. | Har skolen planer og rutiner for å forebygge og håndtere overgrep og andre alvorlige hendelser? |  |  |  |  |  |  |
| 101. | Finnes det oppdaterte HMS-datablader for kjemikalier/vaskemidler, og er de plassert lett tilgjengelig? |  |  |  |  |  |  |
| 102. | Er eventuelle merknader fra brannvesenet fulgt opp? |  |  |  |  |  |  |
| 103. | Deltar ansatte jevnlig på førstehjelpskurs? Hvor ofte? |  |  |  |  |  |  |
| 104. | Har skolen en skriftlig oversikt over hvem av de ansatte som har deltatt på førstehjelpskurs og når? |  |  |  |  |  |  |
| 105. | Har skolen et system for å sikre at alle ansatte har tilstrekkelig opplæring i og kunnskap om hvordan førstehjelp ytes? |  |  |  |  |  |  |
| 106. | Er ansatte kjent med hvor førstehjelpsutstyret oppbevares? |  |  |  |  |  |  |
| 107. | Har skolen førstehjelpsutstyr av tilstrekkelig mengde, innhold og standard? |  |  |  |  |  |  |
| 108. | Er det rutiner for etterfylling og kontroll av førstehjelpsutstyret med tanke på funksjon og utløpsdato? Hvem er ansvarlig? |  |  |  |  |  |  |
| 109. | Har skolen rutiner for å ta med førstehjelpsutstyr på tur? |  |  |  |  |  |  |
| 110. | Har skolen krav til at de ansatte har kunnskap om førstehjelp og livredning ved utflukter som involverer bading? (Se forskrift til opplæringsloven § 12-1) |  |  |  |  |  |  |
| 111. | Er ansatte kjent med plassering og rutiner for utdeling av jodtabletter til bruk ved atomuhell? (Er boksen komplett med tilstrekkelig antall tabletter, rutiner, saks mm) |  |  |  |  |  |  |
| 112. | Annet: |  |  |  |  |  |  |

§ 15. Godkjenning av virksomhet

Før oppstart av driften skal virksomheten være godkjent av kommunen. Søknad skal fremlegges for kommunen når det foreligger plan for etablering, utvidelse eller endring av virksomheten. Godkjenningssøknad skal inneholde dokumentasjon på hvordan virksomheten skal etableres, bygges og drives i samsvar med forskriften.

Utdrag fra veileder:

Virksomhetens eier har ansvar for at det søkes om godkjenning av tiltak til kommunen og at virksomheten oppfyller alle forskriftens bestemmelser ved oppstart. Virksomhetens eier kan delegere ansvar for søknadsprosessen. Kommunen må vurdere om virksomheten har sannsynliggjort at driften vil være i samsvar med kravene i forskriften.

Søknad om godkjenning skal legges frem for kommunen når det foreligger plan for etablering, utvidelse eller endring. Se veileder § 15 for mer om søknad om godkjenning av virksomhet.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 15** | **Godkjenning av virksomhet** | **Ja** | **Nei** | **Kommentarer** | **OK** | **A** | **M** |
| 113. | Er skolen tidligere godkjent av Miljørettet helsevern (kommuneoverlegen)? |  |  |  |  |  |  |
| 114. | Er barnehagen kjent med at det må søkes om godkjenning av kommunen dersom det foreligger plan for etablering, utvidelse eller endring? Dette gjelder:   * nytt bygg * ny eier * renovering * bruk av lokaler som ikke er godkjent, * driftsmessige endringer * bruk av midlertidige lokaler |  |  |  |  |  |  |
| 115. | Er skolens ledelse kjent med bestemmelsene i forskrift om helse og miljø i barnehager, skoler og skolefritidsordninger? |  |  |  |  |  |  |
| 116. | Er skolens ledelse kjent med Helsedirektoratets veileder til forskriften (helse og miljø i barnehager, skoler og skolefritidsordninger)? |  |  |  |  |  |  |
| 117. | Annet: |  |  |  |  |  |  |

§ 16. Vedlikeholdsplan

Virksomheten skal ha en oppdatert og langsiktig vedlikeholdsplan som sikrer at virksomhetens lokaler og uteområder vedlikeholdes på en helsemessig tilfredsstillende måte.

Utdrag fra veileder:

Med vedlikeholdsplan menes skriftlig, faglig basert plan, som er vedtatt av og forpliktende for den ansvarlige for virksomheten. Planen må inneholde beskrivelse av:

* hva som skal vedlikeholdes
* kostnader for hva de enkelte tiltak vil koste
* oversikt over når de ulike tiltakene skal gjennomføres
* frister for gjennomføring av vedlikeholdet
* hvem som er ansvarlig for å følge opp planen internt

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 16** | **Vedlikeholdsplan** | **Ja** | **Nei** | **Kommentarer** | **OK** | **A** | **M** |
| 118. | Har eier av skolen utarbeidet en skriftlig vedlikeholdsplan som ivaretar selve bygget, tekniske installasjoner og uteområdet?  (Se § 16 i veilederen «helse og miljø i barnehager, skoler og skolefritidsordninger» for mer informasjon om krav om vedlikeholdsplan). |  |  |  |  |  |  |
| 119. | Er ansvars- og rollefordeling i skolens vedlikeholdsarbeid avklart når det gjelder ettersyn av tekniske anlegg og ivaretakelse av skolebygget? |  |  |  |  |  |  |
| 120. | Annet: |  |  |  |  |  |  |

§ 17. Informasjonsplikt

Virksomheten skal informere barn, elever og foreldre om forskriftens krav til det fysiske miljøet i skoler og barnehager, og om muligheten til å henvende seg til kommunen etter § 20.

Virksomheten skal gi barn, elever og foreldre relevant informasjon om forhold ved virksomheten som kan ha negativ innvirkning på helsen, herunder om tiltak som iverksettes eller vurderes iverksatt. Dersom virksomheten blir kjent med at noe ved miljøet kan skade helsen til barna og elevene, skal barn, elever og foreldre snarest mulig varsles om det.

Virksomheten skal gi tilsynsmyndigheten opplysninger om forhold ved eiendommen eller virksomheten som åpenbart kan ha negativ innvirkning på helsen.

|  |  |  |  |  |
| --- | --- | --- | --- | --- |
|  | | **Til utfylling av skolen** | | |
| **§ 17** | **Informasjonsplikt** | **Ja** | **Nei** | **Kommentarer** | **OK** | **A** | **M** |
| 121. | Har skolen rutiner for å informere foresatte om kravene i forskriften som går på elevenes fysiske miljø? |  |  |  |  |  |  |
| 122. | Har skolen rutiner for å informere foresatte om forhold som kan virke negativt på elevenes helse? |  |  |  |  |  |  |
| 123. | Har skolen rutiner for å informere tilsynsmyndigheten (kommuneoverlegen/miljørettet helsevern) dersom det oppstår forhold som åpenbart kan virke negativt på elevenes helse? |  |  |  |  |  |  |
| 124. | Informeres foresatte og elever om hvordan de kan gå fram dersom de vil klage på det fysiske miljøet ved skolen?  Dersom foreldrene mener at forskriftens krav ikke oppfylles skal de henvende seg til skolen først. Om skolen ikke har fulgt opp henvendelsen innen rimelig tid, kan foresatte henvende seg til kommunen som tilsynsmyndighet. |  |  |  |  |  |  |
| 125. | Annet: |  |  |  |  |  |  |

|  |  |
| --- | --- |
| Spesielle temaer skolen/sfo ønsker å ta opp og som ikke nevnes i årsrapporten: | Spesielle temaer skolen/sfo ønsker at vi tar opp under tilsyn: |
|  |  |

|  |  |
| --- | --- |
| Spesielle områder som skolen/sfo ønsker at vi befarer under tilsynet: | Kommentarer fra Miljørettet helsevern (kommuneoverlegen): |
|  |  |